यातायात मार्गको आवश्यकता पछिल्लो समय किन पनि बढ्यो भने चीनको विकास पहिले बेइजिङ, सांघाई, ग्वाङजाउजस्ता समुद्री छेउका सहरमा मात्र थियो। सडक र रेलले जोडेपछि अहिले चोङकिङ, स्याङदु, स्याङजस्ता भित्री भेगमा पनि चहलपहल उत्तिकै बढेका छन्। भारतसँग व्यापार अन्तरक्रियाका लागि अब नेपालको बाटो प्रभावकारी हुन सक्छ। "भारतको नयाँ दिल्लीबाट चीनको चेङ्दु पुग्न समुद्री बाटो र हङकङ हुँदै सडकबाट अगाडि बढ्दा झन्डै १० हजार ५ सय किलोमिटर दूरी नाप्नुपर्छ," कर्मचार्य भन्छन्, "जबकि, त्यहीँ पुग्न नेपालबाट झन्डै तीन हजार किलोमिटर मात्र दूरी छ।"
